शिवोलीः आसगांव हांगच्या श्री साई दिगंबर खेळां आनी सांस्कृतीक मंडळाचो अध्यक्ष म्हूणन साईश नार्वेकार हाची बिनविरोध निवड केली. उपाध्यक्ष म्हूणन विशांत सावंत, सचीव म्हूण तीर्था गाड आनी यश वडेर भांडारी म्हूणन वेंचून आयलो. चिन्मयी सांवंत जाडो भांडारी आनी सनी नार्वेकार जोड सचीव आसात. , हरंब किनळेकाराक वांगडी जाल्यार केतन केळकार आनी संगम नार्वेकार हांका मंडळाचे सल्लागार म्हूणन वेंचून दिल्यात. 2022 ते 2025 मेरेन ही समिती काम करतली.
 श्री साई दिगंबर खेळां आनी सांस्कृतीक मंडळाची थापणूक 2019 वर्सां जाली. मंडळान आसगांव वाठारांत जायत्यो समाजीक आनी सांस्कृतीक कार्यावळी घडोवन हाडल्यात. गोंयांत जाव वेगवेगळ्या सर्तींनी वांटो घेवन मंडळान नामना मेळयल्यांत. फाटल्या 12 जूनाक मंडळाक तीन वर्सां पुराय जातात. आपले कार्यकाळांत संस्थेचो वावर वाडोवन साबार उपक्रम हातांत घेतले अशें मंड़ळाचो नवो अध्यक्ष साईश नार्वेकार हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 